තම ඉරණම රඳා පවතින්නේ ඕස්ට්‍රේලියානු තේරීම් කමිටු නිලධාරීන් අත බව ලෝක කුසලාන තරගමාලාවේ අර්ධ අවසන් පූර්ව වටයේ දී ඉන්දියාව වෙතින් පරාජයට පත්ව තරගාවලියෙන් ඉවතට විසි වූ ඕස්ට්‍රේලියානු පිලේ නායක රිකී පොන්ටින් ප්‍රකාශ කෙළේ ය.1996 වසරේ ලෝක කුසලාන තරගමාලාවේ සිට නොකඩවා 2007 වසරේ තරගමාලාව වනතුරු අවසන් මහා තරගය සඳහා සුදුසුකම් ලබා ගැනීමට සමත් වූ ඕස්ට්‍රේලියාව අර්ධ අවසන් පූර්ව වටයෙන් ඉවතට විසිවූයේ වසර 15කට පසුව ය.පසුගිය වසරේ එංගලන්තයට අළු බඳුන ටෙස්ට් තරගමාලාව පරාජය වීමෙන් පසුව පොන්ටින්ගේ නායකත්වයට දැඩි විවේචන එල්ල විය. 36 හැවිරිදි පොන්ටින් ඕස්ට්‍රේලියානු පුවත්පතකට තීරු ලිපියක් ලියමින් සඳහන් කෙළේ මෙවර තරගමාලාව ඔහුගේ අවසන් ලෝක කුසලාන තරගමාලාව බවය.